તેની આંખોના બિડાયેલા પોપચા તળે ધીમે ધીમે દૃષ્યોની હારમાળા આકાર લેવા લાગી હતી. પહેલાં તેને કાળાડિબાંગ, કરાલ અને બિહામણા પહાડો દેખાવા લાગ્યા. પહાડોની ધાર પર લટકતી હિંસક પ્રાણીની ત્રાડ સાથે એ પોતે અદૃષ્યપણે જાણે ખીણમાં પછડાતો હોય તેમ આંખ હેઠળના દૃષ્યો ફાસ્ટ ફોરવર્ડમાં બદલાવા લાગ્યા, નદીના પાણીમાં તીવ્ર છપાકો તેને સંભળાયો અને એ જ વખતે સાવ બાજુમાં જ જાણે જંગલી પ્રાણી ત્રાટક્યું હોય એવી કારમી ગર્જનાની સમાંતરે નદીના પાણી પરથી બેબાકળી ચીસ ઊઠતી સંભળાઈ... વિલી.... વિલીઈઈઈઈ...